L-istorja ta' Ġeppetto fil-ġrajja ta' Pinokkjo tidher li seħħet fir-realtà hekk kif Michael Packard għaddas tal-awwista (lobster) inbela' minn balena humpback għal madwar 30-40 sekonda sakemm inbeżżaq. L-inċident ma kellux konsegwenzi kbar fuq Packard għajr irkoppa żlugata u qatgħa kbira. Huwa qal li flimkien ma' sieħbu telqu mid-dgħajsa minn Herring Cove l-Ġimgħa kmieni filgħodu. Hekk kif qabeż fit-tagħmir tal-għaddasa, ħass qisu xi ħadd imbuttaħ u spiċċa fid-dlam. Għall-ewwel ħaseb li safa attakkat minn great white shark li jgħumu fl-inħawi, iżda ħass li l-ħuta ma kellux snien. Dlonk induna li kien f'ħalq balena u ħaseb li se jmut. F'daqqa waħda, l-balena telgħet fil-wiċċ u bdiet iċċaqlaq rasha sakemm inbeżżaq minn ħalqha.